**Отчет**

за

работата на НЧ „Искра-2009”, с.Бориславци през 2021г.

Уважаеми Общински съветници,

Читалищното настоятелство при НЧ”Искра-2009” Ви представя отчет за дейността на читалището през 2021г., в съответствие с Програмата, приета в края на 2020г. През изминалата 2021 г. читалищното настоятелство, съвместно със самодейците, работеше по следните направления за развитие и утвърждаване на читалищната дейност:

* По подобряване на материалната база на читалището
* Развитие, утвърждаване и усъвършенстване на художествената самодейност, участие в концертни програми , фестивали, събори и други мероприятия, дейности със създадените към Читалището групи
* Подготовка и участие в проектни програми от местен и национален характер.

По 1-вото направление бяха подменени дограмата и външната врата на помещението, използвано за репетиции на ПГ „Здравец”, за сбирки на клуба по ръкоделия и за мероприятия на селото. Дограмата беше платена от бюджета на Читалището, а външната врата- от общинския бюджет. От Читалището беше закупено и ново отоплително тяло, тип „камина”.

По 2-то направление -художествено- творческата самодейност- независимо от тежките условия ня работа във връзка с пандемията от Ковид 19, Читалищното настоятелство работеше активно по подготовката и провеждането на мероприятия, свързани с честването на бележити дати и годишнини от местен национален и регионален характер.За Първи март бяха раздадени мартенички от Баба Марта, на националния празник на Р.България – 3-ти март бяха поднесени цветя на паметните плочи на Загиналите във войните и на Преселниците от Беломорска Тракия и Мала Азия. Осми март беше отбелязян със скромно тържество от жените на с.Бориславци . Във съответствие със санитарните изисквания се провеждаха редовни репетиции на Певческата група. Като единствен представител на общината, участвахме на фолклорния фестивал „Китна Тракия пее и танцува” в гр.Хасково, където се представихме достойно и получихме Грамота за участие. 24-ти май -Деня на Българската просвета и култура отбелязахме със тържество на открито(на Детската площадка), където децата пяха песни и рецитираха стихове за Светите братя Кирил и Методий, с новозакупения мултимедиен прожектор беше представена Power Point презентация за живота и делото им. Отбелязахме по подходящ начин Деня на будителите и Деня на християнското семейство. За Коледните и Новогодишни празници украсихме и декорирахме Селския клуб и голямата елха на детската площадка, където се проведе весел празник. На празника имаше много игри, песнички и стихотворения, изпълнени от децата на Бориславци и от гостенчета на селото ни. За най-активните имаше награди, Дядо Коледа раздаде подаръци на всички деца, празникът завърши с вкусна торта и прожекция на любими филмчета в Селския клуб.

Продължи дейността си Клуба по ръкоделия, в който жените изработиха пъстри чорапи и терлици , и красиви покривки. Ръкоделията ше бъдат продадени и средствата ще постъпят за дейности на Читалището.

По третото направление през 2021г. не бе участвано по програми и проекти.

Уважаеми Общински съветници,

през следващата година смятаме, че за развитието и утвърждаване на художествената самодейност и запазването на народните традиции е необходимо общинското ръководство в лицето на Кмета на Общината и на Общинския съвет да продължават да оказват своето съдействие при решаване на читалищните задачи:

-Ремонт на покрива на сградата на читалището

-Участие в проекти.

30.03.2022г. С Уважение,

Председател:.............................................

/Мария Стояновска/